ג. יפית

יפית גרינברג (מוכרת בשמה המסחרי: ג. יפית; 9 באוגוסט 1951 – 30 בנובמבר 2021) הייתה פרסומאית ואשת עסקים ישראלית. הייתה הבעלים של קבוצת הפרסום: "ג. יפית תקשורת", המאגדת תחתיה את החברות: "ג. יפית בע"מ", "Gkids&young", "גלעד תדמית", "TRM" ,"Gimalaya", Big Big light" ,"G Conversation" (העוסקת בקידום מכירות) ושליש ממשרד הפרסום ענבר מרחב ג'י. יו"ר קבוצת G תקשורת ומבעלי סטימצקי לשעבר. גרינברג זכתה לפרסום במיוחד בזכות כתבות וקמפיינים פרסומיים בהם המליצה לרכוש מוצרים, בהתבסס על מחקרים ובדיקות שערכה. היא נחשבה למותג חזק בתחום הצרכנות והתמחתה בניהולם של מהלכי שיווק אתגריים: מינוף מותגים, שינויים בהרגלי הצריכה, שינוי ההתנהגות הצרכנית ומיצוב מחדש. גרינברג נולדה בשם יפה מימון בבני ברק כאחת מחמשת ילדיהם של נגר ומטפלת, יוצאי טריפולי. היא גדלה במשפחה מסורתית, למדה בבית ספר תיכון עירוני דתי בני ברק ושימשה מדריכה בתנועת "בני עקיבא". גרינברג הייתה בעלת תואר ראשון בחינוך וגאוגרפיה מאוניברסיטת בר-אילן. בגיל 21 עברה לתל אביב ועבדה במדור הפרסום של עיתון העבר "להיטון" ולאחר מכן כתקציבאית במשרד פרס. עד 1977 עבדה כתקציבאית במשרד הפרסום פלד. החל מ־1980 עד לעליית ערוצי הטלוויזיה המסחרית בישראל, הייתה ידועה במדורים הפרסומיים שכתבה בעיתונות, בין היתר בעיתוני לאשה, ידיעות אחרונות, מעריב, הארץ וחדשות תחת הכותרת "כדאי" ובחתימתה "ג. יפית", בהם פרסמה מוצרים ושירותים בכתבות תחקיר אינפורמטיביות, שהוסיפו לקורא ערך מוסף על הנושא אותו סקרה, ונכתבו ממשרדה בכיכר המדינה, שנקרא "יפית ג. – כתבות אינפורמטיביות בסגנון עיתונאי". עם תחילת השידור המסחרי בטלוויזיה, זיהתה גרינברג נישה בתחום הפרסום ושכפלה את אותו קונספט פרסומי שיצרה לטלוויזיה. נטען על ידה בפרסום מוצרים שונים, כי בדומה לעיתונות, גם בפורמט הטלוויזיוני היא בודקת, משווה ורק אז ממליצה על המוצר. הקמפיינים שלה זכו להצלחה מסחרית, וכן הופיעו במדדי האפקטיביות של גלובס ודה-מרקר[דרוש מקור]. עם השנים, צירפה גרינברג לעסקיה הפרסומיים את כלתה, מאיה ישעיהו, והן הופיעו יחד בפרסומות. עם לקוחותיה נמנו מן החברות הגדולות בישראל: סנו, הוט, תנובה, שטראוס עלית, ישראכרט, שירותי בריאות כללית, סופר פארם, טרה ועוד. במהלך השנים פנתה ג. יפית גם לעסקי נדל"ן ועסקי השקעות. חברות בבעלותה בנו את פרויקט "אנטוקולסקי" בסגנון ה"באוהאוס", אחד הפרויקטים היוקרתיים בתל אביב. בשנת 2013 ניהלה ג. יפית מגעים עם רון לאודר כדי לרכוש את חלקו בערוץ 10 (30%). ביוני 2014 עמדה בראש קבוצת משקיעים שרכשה את רשת חנויות הספרים סטימצקי. בשנת 2017 השיקה ג. יפית את גרופיס. הום בשיתוף דנית ציון-דואן, בעלת משרד עו"ד בתחום הנדל"ן,ויוסי שניידר, מומחה במיסוי ונדל"ן. מטרת המיזם היא להקל על התאגדות של קבוצות רכישה. בשנת 2010 הרשיע בית משפט השלום בתל אביב את אתר "GetIT", השייך לקבוצת ג. יפית, בעבירה של הטעיית צרכנים לפי חוק הגנת הצרכן. על פי כתב האישום, אשר הוגש על ידי משרד התעשייה, המסחר והתעסוקה, הנאשמים "לא סיפקו את המוצרים כפי שהתחייבו, עיכבו ביטול עסקאות ולא החזירו כסף במועד הקבוע בחוק לגבי מכר מרחוק". גרינברג הייתה נשואה בשנית לד"ר בנימין ארד, מנהל רפואי בבתי זיקוק ואם לבן אחד מבעלה הראשון. נפטרה ב-30 בנובמבר 2021, בגיל 70, ממחלת הסרטן, והובאה למנוחות באותו יום בבית העלמין קריית שאול בתל אביב. באמצע שנות ה-90 זכתה גרינברג לחיקוי בתוכנית "הקומדי סטור", שם גילם אסף אשתר את בת-דמותה שנקראה "מ. כוערת", שהופיעה לאחר מכן בפרסומת של גרינברג לבורגראנץ'. בשנות ה-2000 חיקה אותה אלי פיניש בתוכנית "ארץ נהדרת", יחד עם חיקוי של כלתה, מאיה ישעיהו שאותה חיקתה עלמה זק. מדיה וקבצים בנושא ג. יפית בוויקישיתוף פרטי עיתונות היסטוריים על ג. יפית באתר עיתונות יהודית היסטורית איילה צורף, אם א.ב. יהושע מוכר למה לא ג. יפית?, באתר הארץ, 29 בדצמבר 2005 שרי מקובר בליקוב, מתקרבת למסך, באתר nrg‏, 25 בינואר 2008 הגר רם, ‏"יש לי 3000 קמעות בבית", באתר ‏מאקו‏, 8 בינואר 2009 חגי עמית, מחפשת את היעד הבא: ג. יפית רוצה עוד זמן מסך, באתר TheMarker‏, 21 בנובמבר 2013 שי גל, ‏הסיפור שמאחורי ג. יפית, באתר ‏מאקו‏, 30 באוגוסט 2014 יניב מגל, ‏יפית גרינברג: "אישית אני מצטערת שלא קנינו את ערוץ 10", באתר גלובס, 15 ביוני 2015 סמדר פלד, ג. יפית: "אני לא הולכת לפוליטיקה - נקודה", באתר nana10‏, 2 בפברואר 2018 שיר זיו, "הכי מחמיא לי שחבר'ה צעירים רוצים סלפי איתי", באתר ישראל היום, 29 בנובמבר 2018 ג. יפית, במסד הנתונים הקולנועיים IMDb (באנגלית) רפאלה גויכמן, הפרסומאית ואשת העסקים ג. יפית מתה בגיל 70, באתר הארץ, 30 בנובמבר 2021 נועם כהן גאיה חלמיש, ‏הפרסומאית ואשת העסקים ג. יפית הלכה לעולמה בגיל 70, באתר ‏מאקו‏, 30 בנובמבר 2021 יעל ולצר, "דמות נשית חזקה ושונה, שהיה קשה להגיד לה לא": אימפריית ג. יפית, באתר ynet, 30 בנובמבר 2021 שירלי גל, שמה את המסך בכיסה הקטן: פרידה מג. יפית, באתר הארץ, 30 בנובמבר 2021 הדס בשן, ‏החלוצה, באתר ‏מאקו‏, 2 בדצמבר 2021 ליאת רון, ‏ג. יפית: "מעניין לפתוח חנויות במרכזים ישראליים בחו"ל", באתר גלובס, 2 ביוני 2018 טליה לוין, ‏ג. יפית: "כשבן זוגי פרפר בין חיים למוות, נדרתי נדר להתחתן איתו", באתר מעריב אונליין, 10 ביוני 2018 נווית זומר, ג. יפית תעשייות פרסום, חדשות, 8 במאי 1991 הדס בשן, ‏החלוצה, באתר ‏מאקו‏, 3 בדצמבר 2021 רהיטי ילדים ונוער: למה לא לקנות "מציאות", מעריב, 22 בדצמבר 1980 כדאי מאת ג. יפית, חדשות, 27 בינואר 1989 כדאי מאת ג. יפית, הארץ, 2 באוקטובר 1987 נתי טוקר, ערוץ 10 שוב בסכנה: ג. יפית לא תרכוש את חלקו של רון לאודר, באתר הארץ, 26 בנובמבר 2013 נורית קדוש, סטימצקי: הושלמה העברת הבעלות לג. יפית, באתר ynet, 22 ביוני 2014 ג. יפית משיקה פלטפורמה להתאגדות ברכישות, באתר www.allmarketing.co.il גדעון אוקו, ‏ג. יפית רוצה לכבוש גם את הנדל"ן, באתר ‏מאקו‏, 19 בדצמבר 2017 מירב קריסטל, האתר "גט איט" של ג. יפית נקנס ב-108 אלף שקל, באתר ynet, 28 בינואר 2010 אשת העסקים והפרסום ג. יפית הלכה לעולמה בגיל 70, באתר וואלה, 30 בנובמבר 2021 מעריב אונליין, ‏"לב ונשמה ענקית": ג.יפית מובאת למנוחות בבית העלמין בקרית שאול, באתר מעריב אונליין, 30 בנובמבר 2021